गोरखपुर विमानक्षेत्र
गोरखपुर हवाईअड्डा या महायोगी गोरखनाथ हवाईअड्डा (आईएटीए: GOP, आईसीएओ: VEGK) भारत के राज्य उत्तरप्रदेश के गोरखपुर शहर में गोरखपुर - कुशीनगर राज़मार्ग पर स्थित है। यह एक सैन्य हवाई अड्डा है और शहर से 5 किमी की दूरी पर स्थित है। यह एक घरेलू हवाईअड्डा है और यहां कस्टम्स विभाग उपस्थित नहीं है। एस्फाल्ट से निर्मित यहाँ एक पक्की हवाईपट्टी है जिसकी लंबाई 9000 फीट है। इसका स्थानीय नाम महायोगी गोरखनाथ हवाईअड्डा है। भारतीय वायु सेना के स्वामित्व वाले इस हवाईअड्डे को एक नागरिक हवाईअड्डे के रूप मे परिचालन भारतीय विमानपत्तन प्राधिकरण करता है। 22.5 करोड की लागत से बने इसके टर्मिनल का कुल क्षेत्रफल 23500 वर्ग फीट है।